Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 409/12/5505	Liptovský Mikuláš, 31.1.2013
EEČ : 2-39-39-2013

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov v spolupáchateľstve podľa § 20 a krádež v spolupáchateľstve podľa § 20 k § 212 ods. 2 písm. a/ Tr. zákona č. 300/2005 Zbierky zákonov v znení zákona č. 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX, , Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Sloboda zvierat, OZ, Mlynské Nivy 37, 821 09  XXXXX, IČO: 31948201 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-XXXXX
Dňa 21. 7. 2012 od 18.00 hod. do 19.00 hod. po vzájomnej dohode s XXXXX a XXXXX prišli k rodinnému domu č. 23 v obci XXXXX, okres XXXXX, kde ml. XXXXX vošiel do rodinného domu cez rozbité okno v prednej časti domu, ktoré je vo výške 2,3 metra tak, že vyšiel na váľandu a z tejto sa vyšplhal k rozbitému oknu, následne vošiel do domu, kde otvoril okno v zadnej časti domu, ktoré sa nachádza za drevenou verandou, cez ktoré sa vyšplhali do domu ml. XXXXX a XXXXX, pričom v dome sa zdržali, kým zjedli salámu z chladničky a chlieb z chlebníka, ktorý našli v dome, čím spôsobili XXXXX, nar. XXXXX a XXXXX, nar. XXXXX, bytom XXXXX 23, škodu vo výške 1,- €,

Odôvodnenie: 
	Proti obv.  XXXXX bolo vyšetrovateľom Okresného riaditeľstva PZ, odboru kriminálnej polície v Lipt. Mikuláši vedené pod č. ORP-XXXXX trestné stíhanie pre skutok uvedený vo výrokovej časti tohto uznesenia.
	Po skončení vyšetrovania mi vyšetrovateľ predložil spisový materiál s návrhom na podanie obžaloby na obvineného XXXXX.
	Preskúmaním spisového materiálu a dôkazov, ktoré vyšetrovateľ zabezpečil, najmä z výpovede obvineného bolo preukázané, že spáchal skutok uvedený vo výrokovej časti tohto uznesenia. Okrem priznania je usvedčovaný výpoveďami spoluobvinených XXXXX, ml. XXXXX, svedkyne XXXXX, svedka XXXXX.
	Zo spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu ustanovenú v § 220 ods. 1 Tr. poriadku.
	Obvinený a poškodení uzavreli dňa 5. 12. 2012 zmier, v rámci ktorého obvinený vyhlásil, že spáchal skutok, za ktorý je stíhaný.
	Poškodení vyhlásili, že obvinený im uhradil spôsobenú škodu vo výške 1,- € a preto s obvineným uzavreli zmier.
	Do pokladne Okresnej prokuratúry v Liptovskom Mikuláši dňa 5. 12. 2012 zložil XXXXX peňažnú sumu vo výške 100,- €, z ktorých chce poukázať na peňažnú pomoc obetiam trestnej činnosti sumu vo výške 50,- € a peňažnú sumu vo výške 50,- € v prospech Slobody zvierat - Občianske združenie, Mlynské Nivy 37, 821 09  XXXXX, IČO: 31948201, číslo účtu 2023636/6500, Poštová banka, a. s.
	Táto suma je primeraná závažnosť spáchaného trestného činu.
	Obvinený a poškodení s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru, akým bol dotknutý verejný záujem, na osobu obvineného, ktorý doposiaľ nebol trestaný a jeho osobné a majetkové pomery som dospela k záveru, že takýto spôsobom rozhodnutia je postačujúci a preto som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka